দিব্য গোকুলনাথ

দিব্য গোকুলনাথ (; জন্ম: ১৯৮৭) এগৰাকী ভাৰতীয় উদ্যোগী আৰু শিক্ষাবিদ। তেওঁ যি ২০১১ চনত ভাৰতৰ বাংগালুৰুত প্ৰতিষ্ঠা হোৱা শৈক্ষিক প্ৰযুক্তি কোম্পানী Byju's ৰ সহ-প্ৰতিষ্ঠাপক আৰু পৰিচালক।

প্ৰাৰম্ভিক জীৱন আৰু শিক্ষা
দিব্যাৰ জন্ম আৰু ডাঙৰ-দীঘল হৈছিল বেংগালুৰুত। তেওঁৰ পিতৃয়ে এপ'ল' হাস্পতালত নেফ্ৰ'লজিষ্ট হিচাপে কাম কৰিছিল, আনহাতে মাক ভাৰত চৰকাৰৰ সম্প্ৰচাৰ কোম্পানী দূৰদৰ্শনৰ প্ৰগ্ৰেমিং এক্সিকিউটিভ আছিল। দিব্যা তেওঁৰ পিতৃ-মাতৃৰ একমাত্ৰ সন্তান। শৈশৱত দিব্যাৰ পিতৃয়ে তেওঁক বিজ্ঞান শিকাইছিল।

ফ্ৰেংক এন্থনী পাব্লিক স্কুলৰ স্নাতক দিব্যাই আৰভি কলেজ অৱ ইঞ্জিনিয়াৰিঙৰ পৰা জৈৱ প্ৰযুক্তিবিদ্যাত স্নাতক ডিগ্ৰী লাভ কৰে।

২০০৭ চনত স্নাতক ডিগ্ৰী লাভ কৰাৰ পিছত তেওঁ জি আৰ ই প্ৰস্তুতিৰ বাবে তেওঁৰ প্ৰশিক্ষক বাইজু ৰাবীন্দ্ৰনক লগ পায়। ক্লাছৰ মাজত বিৰতিৰ সময়ত বাইজুৱে তাইক শিক্ষয়িত্ৰী হ'বলৈ উৎসাহিত কৰিছিল।

তেওঁৰ শিক্ষকতাৰ যাত্ৰা ২০০৮ চনত ২১ বছৰ বয়সতে আৰম্ভ হৈছিল। ২০২০ চনত, ফৰ্চুন ইণ্ডিয়াক তেওঁ কৈছিল, "ই এটা অডিটোৰিয়াম-শৈলী ক্লাছ আছিল য'ত ১০০জন ছাত্ৰ-ছাত্ৰী আছিল। তেওঁলোক মোৰকৈ কেৱল কেইবছৰমান সৰু আছিল, গতিকে মোৰ বয়স বেছি যেন দেখা যায় তাৰ বাবে মই ক্লাছলৈ শাৰী পিন্ধি গৈছিলোঁ।" শিক্ষকতা জীৱনৰ সময়ত, তেওঁ গণিত, ইংৰাজী আৰু যুক্তিতর্ক বিষয় পঢ়াইছিল।

কেৰিয়াৰ
২০১১ চনত, দিব্যা আৰু তেওঁৰ স্বামীয়ে Byju's প্ৰতিষ্ঠা কৰিছিল, যি প্ৰথমে বিদ্যালয়ৰ শিক্ষাক সহায় কৰিবলৈ ব্যক্তিগত শিক্ষাদানৰ ব্যৱস্থা কৰিছিল আৰু তাৰ পিছত ভিডিঅ' পাঠসহ অনলাইন এপ্লিকেচনৰ ৰূপত পৰিণত হৈছিল। তেওঁৰ নিজৰ বিশেষজ্ঞতাৰ ফলত, দিব্যায় কিছুমান শিক্ষামূলক ভিডিঅ'ত শিক্ষক হিচাপে কাম কৰিছিল। 

ক'ভিড-১৯ মহামাৰীৰ সময়ত দিব্যাই ছাত্ৰ-ছাত্ৰীসকলৰ বাবে নিৰৱচ্ছিন্নভাৱে শিক্ষণ নিশ্চিত কৰিবলৈ ব্যৱহাৰকাৰীৰ অভিজ্ঞতা, বিষয়বস্তু, আৰু ব্ৰেণ্ড বিপণনৰ দায়িত্ব লয়। এই প্ৰচেষ্টাসমূহৰ ফলত মহামাৰীৰ সময়ত বাইজুৰ শৈক্ষিক বিষয়বস্তু ছাত্ৰ-ছাত্ৰীসকলৰ বাবে বিনামূলীয়াকৈ উপলব্ধ কৰা হয়, যাৰ ফলত ১৩.৫ মিলিয়ন নতুন ব্যৱহাৰকাৰী সংযোজন হয়, ২০২০ চনৰ এপ্ৰিল মাহৰ ভিতৰত মুঠ ৫ কোটি আৰু ২০২০ চনৰ ছেপ্টেম্বৰৰ ভিতৰত মুঠ ৭ কোটি ছাত্ৰ-ছাত্ৰী, অৱশেষত ৪৫ লাখ গ্ৰাহক লাভ কৰে।

ফৰ্বছৰ মতে ২০২০ চনলৈকে দিব্যা, তেওঁৰ স্বামী বাইজু ৰবীন্দ্ৰন আৰু তেওঁৰ ভাতৃ ৰিজু ৰবীন্দ্ৰনৰ মুঠ সম্পত্তিৰ পৰিমাণ ৩.০৫ বিলিয়ন ডলাৰ।
দিব্যাই অনলাইনতও লিখে, য'ত শিক্ষা, অভিভাৱকত্ব আৰু STEM ক্ষেত্ৰত মহিলাৰ অংশগ্ৰহণৰ ভৱিষ্যতৰ বিষয়েও লিখিছে আৰু ভাৰতত লিংগভিত্তিক দৰমহাৰ ব্যৱধান হ্ৰাস কৰাৰ পোষকতা কৰি আহিছে। তেওঁ মিণ্ট ষ্টাৰ্টআপ ডায়েৰীৰ সৈতেও মহিলা উদ্যোগীসকলৰ বাবে প্ৰত্যাহ্বানৰ বিষয়ে কথা পাতিছে, আৰু ভাৰতৰ শৈক্ষিক প্ৰযুক্তিৰ বিষয়ে ভোগ ইণ্ডিয়াত বাইজু ৰাবীন্দ্ৰনৰ সৈতে সহযোগীভাৱে এটা মতামত প্ৰবন্ধ লিখিছে।

২০২২ চনৰ মাৰ্চ মাহত দিব্য গোকুলনাথক ফেডাৰেচন অৱ ইণ্ডিয়ান চেম্বাৰ্ছ অৱ কমাৰ্চ এণ্ড ইণ্ডাষ্ট্ৰীৰ এডটেক টাস্কফৰ্চৰ অধ্যক্ষ হিচাপে নিযুক্তি দিয়া হয়।

২০২৪ চনৰ ফেব্ৰুৱাৰী মাহত কৰ্ণাটক উচ্চ ন্যায়ালয়ে বাইজুৰ কিছুমান শ্বেয়াৰহোল্ডাৰে বাইজু ৰবীন্দ্ৰন, দিব্য গোকুলনাথ আৰু ৰিজু ৰবীন্দ্ৰনৰ পৰা নেতৃত্বৰ ভূমিকা আঁতৰোৱাৰ প্ৰচেষ্টা বন্ধ কৰি দিয়ে, ১৩ মাৰ্চত পৰৱৰ্তী আদালতৰ প্ৰক্ৰিয়াৰ হোৱাৰ কথা আছে।

সন্মান আৰু বঁটা

২০১৯-২০ চনৰ লিংকডইন শীৰ্ষ কণ্ঠ: ভাৰত 

২০২০ ব্যৱসায়  ভাৰতীয় ব্যৱসায়ত সৰ্বাধিক শক্তিশালী মহিলা 
২০২০ চনৰ ফেমিনা শক্তি তালিকা 
২০২০ ফৰ্বছ এছিয়াৰ শক্তি ব্যৱসায়ী মহিলা 
২০২০ চনৰ ফৰ্চুন ইণ্ডিয়াৰ সৰ্বাধিক শক্তিশালী মহিলা 
2021 ফৰ্চুন 50 ব্যৱসায়ৰ আটাইতকৈ শক্তিশালী মহিলা 

২০২১ চনৰ কোটাক প্ৰাইভেট বেংকিঙৰ হুৰুনে ২০২১ চনৰ বাবে অগ্ৰণী ধনী মহিলাৰ তালিকা 
২০২২ চনৰ ফৰ্চুন ইণ্ডিয়া ৪০ বছৰৰ তলৰ ৪০।
২০২২ ইণ্ডিয়ান এক্সপ্ৰেছৰ ExpressAWE 

ব্যক্তিগত জীৱন
দিব্যাৰ বিবাহ বাইজু ৰবীন্দ্ৰনৰ সৈতে হয়। ২০২০ চনৰ এপ্ৰিল মাহলৈকে দিব্যাই তেওঁলোকৰ সৰু পুত্ৰকে ধৰি পৰিয়ালৰ আন এঘাৰজন সদস্যৰ সৈতে একেলগে বাস কৰিছিল আৰু তাৰ পিছত ২০২১ চনৰ আৰম্ভণিতে  তেওঁলোকৰ দ্বিতীয় সন্তানৰ জন্ম হয়। ক'ভিড-১৯ মহামাৰীৰ আগতে তাই বহু দিন কাৰ্যালয়ত কাম কৰিছিল, কিন্তু লকডাউনৰ সময়ত, ঘৰৰ পৰাই কাম কৰিবলৈ আৰম্ভ কৰিছিল। 

২০২১ চনত তেওঁ দ্য ইণ্ডিয়ান এক্সপ্ৰেছক জনাইছিল যে তেওঁৰ এটা সাধাৰণ দিনৰ কাৰ্যসূচীত "পুত্ৰৰ অনলাইন ক্লাছ, সভা, ভিডিঅ' পাঠ ৰেকৰ্ডিং আৰু নৱজাতকৰ সৈতে সময় কটোৱা " আদি অন্তৰ্ভুক্ত।

তথ্যসূত্ৰ